**Spørgsmål til lidelseshistorien (Mark 14-16)**

1. Genfortæl ganske kort Jesu sidste dage – bare så I har styr på hvad der skete hvornår!
2. Forklar hvorfor kvinden hælder olie ud over Jesu hoved i 14, 3. (Det, hun gør, kalder man også ’at salve nogen’).
3. Undersøg: Hvorfor fejrer jøderne ’de usyredes brøds fest’? Kap. 14, 12.
4. Hvad er det, der bliver indstiftet (grundlagt) ved påskemåltidet? Kap. 14, 22-25. Hvorfor skal man gøre, som man gør?
5. Hvad dømmes Jesus for
* ved Det Store Råd?
* ved Pontius Pilatus?
1. Ifølge Markus, hvem har skylden for, at Jesus bliver korsfæstet? Prøv at sammenligne det med det, som I ved om den historiske kontekst – altså, hvem havde den reelle magt? Google Pontius Pilatus og find ud af, om han er typen, der tilgiver folk bare sådan uden videre.
2. Hvad siger det om Jesus, at han er i stand til at genopstå fra de døde og blive levende igen? Og hvad har det af konsekvens for os mennesker, at han overvinder døden?
3. Hvad er den opstandne Jesu budskab til sin disciple? Hvad er deres opgave nu?
4. Diskuter: Hvor går grænsen for hvad man som minimum skal tro på for at kalde sig kristen. Ved bogstavelig tro på Biblen? Ved tro på den genopstandne Kristus? Kan man sætte en grænse for hvornår man kan kalde sig kristen??